Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 40/12/8808	Rožňava, 21.6.2013
EEČ : 2-67-135-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Rožňava
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 16.4.2012, spisová značka Pv 40/12/8808, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v období od 29.07.2011 do 11.01.2012 (166 dní) v XXXXX okres XXXXX, na ulici XXXXX, doma, v rodinnom dome, neoprávnene odoberal elektrickú energiu takým spôsobom, že na hlavné vedenie napojil kábel zn. CYKY, 2x2,5 mm, mimo určeného meradla,  čím poškodenej spoločnosti Východoslovenskej distribučnej, a. s. XXXXX spôsobil škodu vo výške 541,35 €, 

Uznesením prokurátora Okresnej prokuratúry XXXXX zo dňa 16.4.2012, spisová značka Pv 40/12/8808, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením povereného príslušníka Obvodného oddelenia PZ v Dobšinej, sp. zn. ORP-26/DO-RV-2012 zo dňa 11.01.2012, bolo začaté trestné stíhanie a uznesením toho istého orgánu zo dňa 24.02.2012 bolo vznesené obvinenie XXXXX za prečin krádeže podľa § 212 ods. 2 písm. e) Tr. zák., v podstate na tom skutkovom základe, ako je to uvedené vo výrokovej časti tohto uznesenia. 
Obvinený XXXXX sa k spáchanému prečinu v celom rozsahu priznal. Vyhlásil, že spáchal skutok, za ktorý je stíhaný, a svoje konanie oľutoval. Na svoju obhajobu uviedol, že sa rozhodol ušetriť na spotrebe elektriny, preto sa napojil mimo určeného meradla. Poškodenej spoločnosti dňa 13.01.2012 spôsobenú škodu uhradil v plnej výške. Vyjadril súhlas  s podmienečným zastavením trestného stíhania. 
Svedok - poverený právny zástupca poškodenej spoločnosti - XXXXX  potvrdil, že im bola spôsobená škoda vo výške 541,35 €. Pripájajú sa k trestnému konaniu, avšak náhradu škody nežiadajú, nakoľko obvinený spôsobenú škodu uhradil. 
Z príjmového pokladničného dokladu, č. 22610001539 zo dňa 13.01.2012, vyplýva, že obvinený XXXXX poškodenej Východoslovenskej distribučnej, a. s. XXXXX uhradil spôsobenú škodu vo výške 541,35 €. 
Zo zápisnice o výsluchu svedka XXXXX, vyčíslenia škody, faktúry,  zápisu o zistenom neoprávnenom odbere, výpočtu škody, fotodokumentácie, poverenia, zápisnice o obhliadke miesta činu s pripojenou fotodokumentáciou a náčrtkom, ako aj z ďalších dôkazov vo vyšetrovacom spise, vyplývajú už uvedené skutočnosti. 
Obvinený je z  miesta trvalého bydliska kladne hodnotený. V posledných dvadsiatich piatich rokoch nebol súdne trestaný. 
	Podľa § 216 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie ak, 
a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, 
b)	nahradil škodu, ak bola činom spôsobená, alebo s poškodeným o jej náhrade uzavrel dohodu, alebo urobil iné opatrenia na jej náhradu a 
c)	vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce. 
Obvinený XXXXX spáchal prečin krádeže podľa § 212 ods. 2 písm. e) Tr. zák., za ktorý zákon ustanovuje trest odňatia slobody, ktorého horná hranica neprevyšuje 5 rokov. Obvinený sa k spáchaniu prečinu priznal, vyhlásil, že spáchal skutok, za ktorý je stíhaný, a svoje konanie oľutoval. Poškodenej spoločnosti spôsobenú škodu v plnej výške uhradil. Vyjadril súhlas s podmienečným zastavením trestného stíhania proti svojej osobe.  
Vzhľadom na vyššie uvedené skutočnosti  bolo dôvodné postupovať podľa § 216 ods. 1, ods. 2 Tr. por., t. j. podmienečne zastaviť trestné stíhanie proti obvinenému XXXXX, a určená mu bola skúšobná doba v trvaní 12 (dvanásť) mesiacov, čo s prihliadnutím na jeho doterajší život a okolnosti prípadu, je dostačujúce. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Hvasta
prokurátor